b'\n_START_ARTICLE_\nAaro Kivilinnan muistopalkinto\n_START_PARAGRAPH_\nAaro Kivilinnan muistopalkinto on j\xc3\xa4\xc3\xa4kiekon SM-liigan vuosittain my\xc3\xb6nt\xc3\xa4m\xc3\xa4 tunnustuspalkinto parhaalle seuralle. SM-liigan, Mestiksen, nuorten SM-liiga sek\xc3\xa4 B- ja C-nuorten SM-sarjan pisteet jakautuvat kahdeksalle parhaalle 10\xe2\x80\x938\xe2\x80\x936\xe2\x80\x935\xe2\x80\x934\xe2\x80\x933\xe2\x80\x932\xe2\x80\x931. Naisten ja B2-nuorten SM-sarjasta sek\xc3\xa4 A-tytt\xc3\xb6jen ja C-tytt\xc3\xb6jen SM-turnauksesta pisteit\xc3\xa4 jaetaan nelj\xc3\xa4lle parhaalle, 5\xe2\x80\x933\xe2\x80\x932\xe2\x80\x931. Ensimm\xc3\xa4isen kerran palkinto jaettiin kaudella 1972\xe2\x80\x931973. _NEWLINE_Palkinto on t\xc3\xa4h\xc3\xa4n menness\xc3\xa4 jaettu vain kertaalleen kahdelle seuralle kauden p\xc3\xa4\xc3\xa4tteeksi. T\xc3\xa4m\xc3\xa4 tapahtui kauden 1996\xe2\x80\x931997 p\xc3\xa4\xc3\xa4tteeksi, kun Jokerit ja TPS olivat pistelaskujen j\xc3\xa4lkeen tasapisteiss\xc3\xa4. Useimmin Aaro Kivilinnan muistopalkinnon ovat saavuttaneet Tampereen Ilves ja Oulun K\xc3\xa4rp\xc3\xa4t, joille palkinto on my\xc3\xb6nnetty kaikkiaan kahdeksan kertaa._NEWLINE_Aaro Kivilinna oli aikanaan j\xc3\xa4\xc3\xa4kiekkoilija sek\xc3\xa4 j\xc3\xa4\xc3\xa4kiekkovaikuttaja ja on aateloitu Suomen J\xc3\xa4\xc3\xa4kiekkoleijonaksi nro 2. Kivilinna kaatui talvisodassa vuonna 1940.'